Document ID: 32009R0905

KOMISIJOS REGLAMENTAS (EB) Nr. 905/2009
2009 m. rugsėjo 28 d.
iš dalies keičiantis Reglamento (EB) Nr. 537/2007 nuostatas, susijusias su leidimo naudoti Aspergillus oryzae fermentacijos produktą (NRRL 458) (Amaferm) turėtojo pavadinimu
(Tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 13 straipsnio 3 dalį,
kadangi:
(1)
Pagal Reglamento (EB) Nr. 1831/2003 13 straipsnio 3 dalį bendrovė Trouw Nutrition BV pateikė prašymą pakeisti leidimo turėtojo pavadinimą, atsižvelgiant į 2007 m. gegužės 15 d. Komisijos reglamentą (EB) Nr. 537/2007 dėl leidimo Aspergillus oryzae fermentavimo produktą (NRRL 458) (Amaferm) naudoti kaip pašarų priedą (2), skirtą melžiamoms karvėms. Leidimas susietas su leidimo turėtoju. Turėtojas - bendrovė Trouw Nutrition BV.
(2)
Pareiškėjas teigia perdavęs leidimą prekiauti šiuo priedu bendrovei Biozyme Incorporated, kuriai šiuo metu priklauso šio priedo rinkodaros teisė. Pareiškėjas pateikė šiuos tvirtinimus pagrindžiančius dokumentus.
(3)
Pasiūlytasis leidimo sąlygų pakeitimas yra tik administracinio pobūdžio, todėl iš naujo vertinti atitinkamą priedą nereikia. Apie šį prašymą pranešta Europos maisto saugos tarnybai.
(4)
Kad bendrovei Biozyme Incorporated būtų leidžiama naudotis priedo rinkodaros teisėmis, būtina pakeisti leidimų sąlygas.
(5)
Todėl Reglamentą (EB) Nr. 537/2007 reikėtų atitinkamai iš dalies pakeisti.
(6)
Reikėtų numatyti pereinamąjį laikotarpį, per kurį galėtų būti sunaudotos turimos atsargos.
(7)
Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 537/2007 priedo 2 skiltyje žodžiai „Trouw Nutrition BV“ pakeičiami žodžiais „Biozyme Incorporated“.
2 straipsnis
Turimas atsargas, atitinkančias iki šio reglamento įsigaliojimo taikomas nuostatas, galima toliau tiekti rinkai ir naudoti iki 2010 m. balandžio 1 d.
3 straipsnis
Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2009 m. rugsėjo 28 d.

Labels: 0
3
17
6